Gaur egun publizitatearen garrantzia ez da zalantzan jartzen, nahiz eta batzuetan horren testuingurua konplexu samarra izan, inork ez du bere balioa dudan jartzen. Edozein kasutan, publizitate mota desberdinak ditugu publizitate mezuaren xede publikoaren arabera eta hedapenerako erabiltzen dituen baliabideen arabera. Hau da, publizitatea izan daiteke merkataritzakoa, instituzionala eta politikoa.Merkataritzako publizitatea edo publizitate komertzialari dagokionean esan daiteke merkatu sistemaren oinarri garrantzitsuenetako bat dela, izan ere enpresen arteko lehiarako tresnarik esanguratsuena da. Publizitatea erabiliz enpresek beren produktu edo zerbitzuen eskaintza bideratzen dute horien balizko erabiltzaileak limurtuz eta bereganatuz.\nEra berean, publizitateak informazio eta mezu limurgarriak hedatzen ditu hartzaileen portaera ekonomikoa eta soziala eraldatzeko asmoz. Hori dela eta, publizitatea, bai industria den ikuspegitik bai lan baten emaitza den ikuspegitik, erregulatuta behar du egon eta arauek bermatu behar dituzte horren zilegitasun baldintzak. Beraz, Zuzenbideak arautu eta zuzendu egin behar ditu publizitate industriaren eta horren hedapenaren artean sortzen diren erlazio guztiak. Halaber, Zuzenbideak babestu egin beharko ditu subjektu horien guztien interesak, bai interes pribatuak zein publikoak.Erregulatutako erlazio horien garrantziak publizitate jarduera baldintzatzen du eta horrexegatik sektorean lan egiten dute profesionalak behartuta daude egitura juridiko hori ezagutzera. Horrela bakarrik ekidingo baitituzte jarduera ez-zilegiak edo horrela bakarrik egingo diete aurre beste batzuk burutu ditzaketen ez bidezko jokaerei.\nEdozein jarduera komertziala dela medio, ezinbestekoa da publizitarioek (publizistek) ezagutzea bere jardueraren bidezko jarraibideak edota jardueraren horren mugak. Azken batean horrek zehaztuko baitu bere erantzukizuna.\nAurrekoari jarraituz, Publizitate Zuzenbidearen irakasgaiak bere biziko garrantzia dauka sektoreko profesionalek publizitate jarduera arautzen duen araudia ezagutzeko eta geroan sektoreak gero eta egokiago lan egiteko, parte hartzen duten subjektu guztien interesak neurrian babestuz.\n-G1: Publizitate-jarduerari aplikagarri zaion lege-ordeneko funtsezko kontzeptu juridikoak ulertzea eta erabiltzea.\n-G2: Araudi juridikoa, jurisprudentzia-irizpideak eta doktrina-ekarpenak modu autonomoan eta kritikoan interpretatzeko metodologiak erabiltzea.\n-G3: Publizitate-jardueraren egikaritza eraginkorra eta arduraduna lortzeko asmoz, modu arrazoituan eta zehatzean informazio juridikoa transmititzea eta ezagutza juridikoak aplikatzea.\n-G4: Egungo publizitate-jardueraren egikaritzan arazo juridikoak aurkitzea, analizatzea, aplikagarri diren iturriak identifikatzea eta hauek konpontzeko aktuazio juridikoak proposatzea zientifikoki argudiatuz.\n-G5: Lankidetzan lan egitea.\n-G6: Lan profesionala erantzukizun juridikoaz burutzea, arazo juridikoak lokalizatuz eta esparru profesionalean sortarazten diren arazo horiek trebetasunaz konponduz.\nIRAKASGAIA IKASTEAREN EMAITZAK:\n-E1: Publizitate-jarduerari aplikagarri zaion lege-ordena osatzen duten kontzeptuak eta instituzio juridikoak zuzen azaltzen ditu.\n-E2: Publizitatea erregulatzen duen araudia interpretatu eta testuinguruan ezartzen du, araudi hori osatzen duten arau-multzoetan sartuz.\n-E3: Jurisprudentzia-doktrina interpretatzen du, bertatik eratortzen diren informazio juridikoa eta gatazkak elaboratuz eta transmitituz.\n-E4: Arazo zehatz baten aurrean, jasotako informazio juridikoa transmititzen du eta arazoa konpontzeko dagokion aktuazio juridikoa, zehaztasunez eta oinarrituz, aplikatzen du.\n-E5: Arazoaren ebazpenean aplikagarri den argudio juridikoa taldean eraikitzen du, ideiak eta interpretazioak konparatuz eta besteen iritziak kontuan hartuz.\n-E6: Publizitate-jardueraren egikaritzan aplikagarri diren mugak menderatzen ditu eta praktikan ager daitezkeen gatazken ebazpenean trebetasunez aplikatzen ditu.\n1.- PUBLIZITATEA ETA ORDENAMENDU JURIDIKOA. Publizitate Zuzenbideari buruzko sarrera. Publizitatea eta Ordenamendu juridikoa. Publizitate Zuzenbidearen iturriak. Profesioaren autorregulazioarako eskubidea.\n2.- PUBLIZITATEAREN LEGE-KONTZEPTUA. Publizitate Lege Orokorraren aplikazio eremua. Publizitatearen kontzeptua PLO delakoan. Publizitatearen kontzeptua Hauteskundeetarako Erregimen Orokorraren Lege Organikoan (LOREG). Merkataritzako publizitatea versus publizitate instituzionala. Publizitate instituzionalaren araudia. Publizitate printzipioak.\n3.- PUBLIZITATE-SUBJEKTUAK. Publizitate-subjektuaren kontzeptu juridikoa. Publizitatearen Lege Orokorraren publizitate-subjektuak. Iragarlearen araudia. Publizitate-agentziaren araudia. Publizitate-hedabideen araudia. Hedabide-tarteak erosteko banaguneak. Publizitatearen hartzaileak, kontsumitzaileak eta kontsumitzaileen elkarteak.\n4.- PUBLIZITATE-KONTRATUAK. Izaera juridikoa. PLO delakoaren arau orokorrak. Publizitate-kontratua. Sorkuntza-kontratua. Hedapen-kontratua. Babesletza kontratua. Bartering kontratua.\n5.- PUBLIZITATE EZ ZILEGIA. Pertsonaren duintasunaren aurkako publizitatea eta Konstituzioan jasotzen diren balioak eta eskubideak urratzen dituena. Engainuzko publizitatea. Publizitate desleiala. Publizitate subliminala. Araudi berezien aurkako publizitatea.\n6.- PUBLIZITATE EZ ZILEGIAREN AURREAN JUDIZIOZKO ETA JUDIZIOZ KANPOKO KONPONKETA. Publizitate prozesua. Etete akzioa. Publizitate-zuzentze akzioa. Epaiaren hedapena eta publizitate zuzentzailea. Publizitatearen Kontrol administratiboa. Publizitatearen kontrol pribatua. Publizitatearen autorregulazio-sistema. Publizitatearen Jokaera oneko Kodeak. Autocontroleko Publizitatearen Epaimahaia eta horren erabakiak.\n7.- SALMENTEN PROMOZIOA ETA HORREN PUBLIZITATEA.\n-Irakaskuntza Emaitza: Publizitate jarduera erregulatzen duen ordenamendu juridikoaren oinarrizko kontzeptuak eta instituzio juridikoen edukiak ongi azaltzen ditu. Irakaskuntza metodologia: klase magistrala.\n-Irakaskuntza Emaitza: Publizitatearen araudia bere testuinguruan interpretatzen du, araudi horien arau bereziak behar bezala desberdinduz. Irakaskuntza metodologia: klaseko praktika.\n-Irakaskuntza Emaitza: Jurisprudentzia behar bezala interpretatzen du, informazio juridikoa ondo gorpuztuz eta arazoak ondo planteatuz. Irakaskuntza metodologia: klaseko praktika.\n-Irakaskuntza Emaitza: Arazo jakin baten aurrean, ondo azaltzen du ikasitako informazio juridikoa eta araudia aplikatzen du egoki eta zehaztasunez, arazoari irtenbidea emanez. Irakaskuntza metodologia: klaseko praktika.\n-Irakaskuntza Emaitza: Arazoari emandako irtenbidea behar bezala arrazoitzen du lantaldean. Era berean, ondo alderatzen eta osatzen ditu ideia desberdinak neurriko erantzun bat emateko asmoz. Irakaskuntza metodologia: klaseko praktika.\n-Irakaskuntza Emaitza: Publizitate jarduerak dituen mugak eta murriztapenak ondo ezagutzen ditu eta sortutako arazoei erantzun juridiko egoki eta eraginkorra ematen dizkie, aipatutako arazoa konpontzeko asmoz. Irakaskuntza metodologia: klaseko praktika.\n1. Ohiko deialdiaren froga test bat izango da negatiborik gabekoa. Froga honek amaierako emaitzaren %50 balio du.\n2. Etengabeko ebaluazioaren lantaldetako lanak hauek izango dira: ariketak, kasu praktikoak eta publizitate jardueraren inguruko arazoak aztertzea eta konpontzea, epaiak eta erabaki estrajudizialak aztertzea eta komentatzea. Jarduera hauek derrigorrezkoak dira. Beraz, egindakoan irakaslearen oniritzia jaso beharko dute. Aldeko oniritzia lortuz gero % 50 emaitza lortuko da.\nAzken ebaluazioaren sistemak hurrengo frogak izango ditu:\n1. Test azterketa, negatiborik gabekoa. Amaierako emaitzaren %50 balio du.\n2. Kasu praktikoak burutzea. Amaierako emaitzaren %50 balio du.\nBi zatitan beharrezkoa da, irakasgaia gainditzeko, ezarritako portzentajetik gutxienez %50a lortzea\n(2,5 puntu). Zati batean ez bada gutxiengo hori lortzen eta bestean gainditzen bada, irakasgaia ez da gainditzen.\nIkasleen Ebaluaziorako Arautegiaren 12.2 artikuluari jarraiki deialdiari uko egin nahi dioten ikasleek irakaskuntza aldia bukatu baino hilabete lehenago egin beharko dute eskaria, hau da, apirilaren 19a baino lehenago. Eskari hori idatziz aurkeztu beharko zaio irakasgaiaren ardura duen irakasleari.\nEtengabeko ebaluazioa aukeratu duten ikasleentzat:\nUko egiten duten ikasleentzat:\nIndarrean dagoen legeria, bai Europakoa bai Estatukoa.\nIRAKULIS ARREGI, N. / LEIÑENA MENDIZABAL, E., Publizitate Zuzenbidearen eraberritzea eta lehiaketa desleiala, Udako Euskal Unibertsitatea, Bilbo, 2012.\n-DE LA CUESTA RUTE, J. M.ª, Curso de Derecho de la Publicidad, Eunsa, Pamplona, 2002\n-SANTAELLA, M., Derecho de la Publicidad, Thomson-Civitas, Madrid, 2003\n-TATO PLAZA, A., La publicidad comparativa, Marcial Pons, Madrid, 1996\n-FERNÁNDEZ-NOVOA, C., Estudios de Derecho de la Publicidad, Universidad de Santiago de Compostela, 1989\n-VIDAL PORTABALES, J. I., El contrato de patrocinio publicitario en el Derecho español, Marcial Pons, 1998.\n-PALAU RAMÍREZ, F., Descuentos promocionales, Marcial Pons, Madrid, 1998.\n-IRAKULIS ARREGI, N. / LEIÑENA MENDIZABAL, E., Publizitate Zuzenbideko Eskuliburua, Udako Euskal Unibertsitatea, Bilbo, 2006\nLEIÑENA MENDIZABAL, MARIA ELENA


AURIZKO MUTIL DANTZA | Nafarroako Dantzen Atlasa\nXX. mendearen hasieratik egiten ez den mutil dantza. Dakigun gauza bakarra da Aurizko San Joango festetan suaren inguruan dantzatzen zela zirkulu irekian.\nEz da egiten\nEgiten ez den dantza da. Dantza honi buruz aipu bakarra daukagu, Agustín Irigaraik ematen diguna, alegia. Bere Estampas del Pirineo liburuan San Joango eguneko bestak deskribatzen ditu. Liburua 1930ean argitaratu bazen ere, 1927ko agorrilean idazleak berak antolatutako «euskal jaia» du oinarri. Ospakizun horretan aspaldiko bestak antzestu ziren.\nBestaren bezperan (ekainaren 23an) txistularia herrira heltzen zen eta Karrika Soinu bat jotzen sartzen zen herrian, gazteriak lagunduta:\nTodos, así, iban calle arriba hasta la salida del pueblo: en la casa de Agustín Irigaray, llamada Porcasio-Porkaxo, había sillas preparadas donde se sentaban las autoridades. Se hacía una hoguera y bailaban allí los mozos, comenzando por el prior, que volvía a bailar al fin, cerrando así el número de bailarines.\nDespués de inauguradas así las fiestas, se recorría el pueblo hacia la otra punta, hasta la casa de Aguirre (donde entonces terminaba el pueblo) «Etxe-xuri». Allí se repetía la fiesta [Lehenengo bisita alkateari egin zitzaion. Gero, Udaletxera erretiratzen zen, eta han hartzen zuen ostatu. Arrosarioa zegoen; eta gaueko Angelusera txistularia ateratzen zen «karrika-soñu» horietako edozein jotzen. Alkatearen etxera joaten zen (gazteriak lagunduta) eta hartu egiten zuen. Gauza bera egiten zuen zinegotziekin, eta denak batera elizako atera joaten ziren, parrokoa zain zeukan tokira.\nDenak kalean gora zihoazen herriko irteeraraino: Agustin Irigarayren etxean, Porcasio-Porkaxo izenekoan, agintariak esertzeko aulki prestatuak zeuden. Su bat egiten zen, eta han dantzatzen ziren mutilak, prioretik hasita, zeina azkenean berriro dantzatzen zen, dantzarien ekitaldia itxiz.\nJaiak horrela inauguratu ondoren, herria zeharkatzen zen beste puntarantz, Agirreren etxeraino (orduan herria han amaitzen zen), «Etxe-xuri». Han festa errepikatzen zen] (Donostia, 1994, 2065)\nAurreko testua Faustino Irigaraik Aita Donostiari igorri zion 1944an. Bestetako lehen dantza horren xehetasun bat gorago aipatutako Agustin Irigaraik ematen digu:\nEn seguida de cenar el thunthunero y los mozos iban en busca del Ayuntamiento y del señor Cura Párroco, y estas autoridades presidían el baile de «mutil-dantza». Para eso se encendía previamente las hogueras, a lo largo de la calle, y había que saltar por encima de ellas… Este paseo de ronda terminaba, alternativamente, en las dos antiguas casas de Porkasho y Aguirre, situtadas en los dos extremos del pueblo, en donde se formaba semicírculo alrededor de una hoguera y los mozos bailaban ante las autoridades que ocupaban sus asientos presidiendo el espectáculo, quitándose respetuosamente la boina [Ondoren, thunthuneroa eta mutilak udaletxearen eta Apez Erretore jaunaren bila joaten ziren, eta agintari horiek «mutil-dantza» egiten zen plazaren buru ziren. Horretarako, aldez aurretik suak pizten ziren kalean zehar, eta haien gainetik salto egin beharra zegoen. Erronda hau Porkasho eta Agirre bi etxe zaharretan amaitzen zen, txandaka, herriaren bi muturretan kokatuak, non su baten inguruan zirkuluerdia eratzen baitzen, eta mutilak dantzan aritzen ziren beren eserlekuak okupatzen zituzten agintarien aurrean, ikuskizunaren buru, eta begirunez txapela kentzen zuten] (Irigaray, 1930, 181)\nDantza zirkunferentzia irekian, txapela eskuan eta «mutil dantza».\nAngel Irigaraik haratago doa eta dio:\nDespués de cenar la víspera de San Juan se bailaba un Mutildantza (de Baztán), al son del chistu, delante de tres casas de autoridades, y a la luz de la tradicionales hogueras, sobre las que saltaban los chicos y chicas [Afaldu ondoren San Joan bezperan Mutildantza bat dantzatzen zen (Baztangoa), txistuaren doinuan, agintarien hiru etxeren aurrean, eta ohiko suaren argitan neska-mutilek gainetik salto egiten zuten] (Irigaray, 1977, 92).\nHiru auriztar hauek ematen digute ttunttuneroaren berri: Joxe Angel Dorremotz eta bere aurretik bere aita Mañuel Dorremotz. Jose Angel Dorremotz bi mendeen arteko txistularia izan zen:\nAntes de Joshe Angel venía su padre, que tocaba las mismas cosas. Dejaría de venir a tocar a Burguete hacia 1902-1903. Tendría unos 60 años (?) hacia 1900 [Joshe Angelen aurretik bere aita etortzen zen, gauza berberak jotzen zituena. 1902-1903an utziko zion Auritzera jotzera etortzeari. 60 bat urte (?) izango zituen 1900 inguruan] (Donostia, 1994, 2065)\nBi txistulariak, aita-semeak, baztandarrak ziren, almandoztarrak, hain zuzen. Jotzen zuten mutil dantza, Baztango mutil dantza bat zen? Zergatik ez da bere partitura agertzen ez Angel Irigarairen koadernoan, ez eta Aita Donostiak jasotako partituren artean?


Irekia Eusko Jaurlaritza - Gobierno Vasco :: Elkarrizketa Zibilerako Mahaia\n\nElkarrizketa Zibilerako Mahaia Iturria: Irekia\n\n\n\nEnplegu eta Gizarte Gaietako Sailak eta Gizarte-Ekintzako Gobernuz kanpoko Erakundeek Elkarrizketa Zibilerako Mahaia eratu dute\nSolaskidetza horren helburua gizarte-politiken diseinuan eta betearazpenean eragina izango duten akordioak lortzea da\nGemma Zabaleta Enplegu eta Gizarte Gaietako sailburuak Elkarrizketa Zibileko Mahaiaren eraketa iragarri du gaur goizean. Mahai hori gizarte-ekintzako hirugarren sektoreko sare eta federazio nagusien ordezkariek eta sailak berak osatuko dute. Hirugarren sektore horretan biltzen dira modu antolatuan baina irabazi asmorik gabe diharduten duten elkarte, fundazio eta bestelako erakunde guztiak. Sektore horrek, besteak beste, Pobreziaren eta Bazterkeriaren aurkako Sarea eta ezintasun intelektuala dutenen aldeko Elkarteen Federazioa horretan biltzen ditu. Hau da, haien zeregina garatzen duten esparrua gizarte-zerbitzuetatik hasi eta laguntza humanitarioaren arteko esparrura iristen da, bidezko merkataritzatik, finantzazio etikotik eta komunitatearen garapenetik eta giza eskubideen babesetik pasatuz.\nHirugarren sektorearen mundu zabalaren barruan, esku-hartze sozialean diharduena erdigunean kokatzen da. Gure kalkuluen arabera, autonomia erkidegoan 1.000 erakundetik gora daude, eta horiek 50.000 boluntario baino gehiago biltzen dituzte.\nHorrez gain, 20.000 inguruk soldatapean lan egiten dute. Funtzionamendu baremo ohikoen arabera, erakunde horiek 400.000 kuota inguru jasotzen dituztela kalkulatzen dugu. Oro har, irabazi asmorik gabeko gizarte-ekintzak Euskadiko Barne Produktu Gordinaren % 1 baino gehiago hartzen duela kalkulatzen dugu.\nElkarrizketa Zibileko Mahaiaren helburua politika publikoen diseinuan eta betearazpenean eragina izango duten akordioetara iristea da, besteak beste, gizarte-gaien arloan. "Ziur gaude lankidetza, bideragarria ez ezik, positiboa eta beharrezkoa ere badela" adierazi du Gemma Zabaletak.\n"Sailaren iritziz", gaineratu zuen, "boluntarioen ekintza eta elkarteen bizitza berebiziko garrantzia duen gai politikoa da. Gure ustez gizarte-eskubideak harremanezkoak dira, hau da, ezin dira gauzatu eskubide horien jabeen partaidetza aktiborik gabe".\nPraktikan, hirugarren sektorearekiko bilerak maiz samar egin dira joan den urtearen erdialdetik aurrera, egungo gobernua osatu eta gutxira. Une hauetan mahaian aztertzen ari diren eduki nagusiak Gizarte Zerbitzuei buruzko Legearen garapen eta aplikazioari lotutakoak dira. Zehazkiago, ondoko gaiei buruzkoak dira: plan estrategikoa, zerbitzu-zorroari buruzko dekretua, erabiltzaileen ekarpen ekonomikoa zerbitzuen iraupenerako, eta diru-laguntzen berrantolaketa.\nHorri buruz Gemma Zabaletak adierazi duenez, "geroago aztertuko dira mendetasunaren, familiaren, Diru-sarrerak Bermatzeko Errentaren, garapen lankidetzaren eta enpleguaren inguruko gaiak".\nElkarrizketa Zibileko Mahaia esperimentazio-fasean egongo da datorren urtera arte, eta haren garapena osagarria da politika publikoen diseinu eta ebaluazioan eragile guztiek duten partaidetza bideratzeko kontseilu, batzorde eta foroekiko.\nUne hauetan gizarte-ekintzako hirugarren sektoreko ondoko sareak eta federazioak parte hartzen ari dira elkarrizketa zibilean:\n* Euskadiko Garapenerako Gobernuz Kanpoko Erakudeen Koordinakundea.\n* EAPN Euskadi (Pobreziaren eta Bazterkeriaren aurkako Sarea).\n* Elkartean (Euskadiko Urritu Fisikoen Konfederazio Koordinatzailea), EDEKAko kidea (Elbarrituen Ordezkarien Euskal Koordinakundea).\n* FEDEAFES (Gaixo mentalen eta senideen elkarteen Euskadiko konfederazioa), EDEKAko kidea (Elbarrituen Ordezkarien Euskal Koordinakundea).\n* FEDERPEN (Arabako, Gipuzkoako eta Bizkaiko Pentsiodun eta Erretiratuen Probintzia Elkarteetako Lurralde Federazioak).\n* FEVAS (Ezintasun intelektuala dutenen aldeko Elkarteetako Euskal Federazioa).\n* Gizatea (Euskal Autonomia Erkidegoko laneratze-enpresen elkartea).\n* Harresiak Apurtuz (Etorkinei Laguntza emateko Gobernuz Kanpoko Euskadiko Erakundeen Koordinakundea).\n* Hirekin (Euskadiko ekimen eta esku-hartze sozialeko erakundeen elkartea).\n* Hirukide (Euskadiko Familia Ugarien Elkartearen Federazioa).\n* LARES Euskadi (Adinduei laguntzeko egoitzen eta zerbitzuen euskal elkartea-Elkartasun sektorea).\n* ONCE ( Espainiako Itsuen Estatu Erakundeak), EDEKAko kidea (Elbarrituen Ordezkarien Euskal Koordinakundea).\n* REAS Euskadi (Ekonomia Alternatiboko eta Solidarioko Sarea).\nElkarrizketa Zibileko Mahaia osatzen duten sare eta federazioen aldetik, hedabideak ondoko pertsonekin jarri daitezke harremanetan: Natalia Diez-Caballero (Telf. 605 701 881) eta Pedro Fernández (Telf. 676 310 275)\ndialogo.jpg 0 Byte (jpg)\ndialogo2.jpg 0 Byte (jpg)\ndialogo3.jpg 0 Byte (jpg)


AUO-k presentzia garrantzitsua izan du ospitalen kongresuan - Osaraba\nAUO-k presentzia garrantzitsua izan du ospitalen kongresuan\nArabako Unibertsitate Ospitaleak (AUO) ordezkaritza handia izan du martxoaren 10etik 13ra Alicante eta Elche herrietan izandako Ospitaleen eta Kudeaketa sanitarioaren kongresuaren 19. edizioan. Topaketak “Osasun zerbitzuak eta hiritarrak” izan ditu mintzagai.\nGure ospitaleko profesionalek hiru ponentzia aurkeztu dituzte: bata, Arabako laborategien kudeaketa klinikoko unitateari buruzkoa; bigarrena, AUOko zerbitzuetako eta kudeaketa klinikoko unitateen jarraipen eta kontrolari buruzkoa; eta hirugarrenak historia klinikoa paperetik formatu elektronikora pasatzea izan du ardatz\nAUOk poster batzuk ere aurkeztu zituen: sail artekoak ez presentzialak; larrialdietan adineko pazienteen berrospitaleratzearen faktoreak, paziente estratifikatuaren kudeaketa osoa eta erizaintzako kontsulta espezializatua.\nNext story Telemedikuntza BGBKren zerbitzura\nPrevious story Arabako Unibertsitate Ospitalea eta Araba Eskualdea korrikan izango dira


aurki.com > Jarioa > Musika > musikalegi\nAurpegia edo ezjakina\nLehengo batean, laneko atsedenaldian, sekulako parrak egin genituen ondorengo bideoarekin, El Principe Gitano, Elvis handiaren in the ghetto abestiarekin ausartu zenekoa hain zuzen. Sekulako aurpegia izan behar da horrela abesteko, edo bestela erabateko ezjakina. Gainera txulo, dotore-dotore jantzita. Hau da hau artista. Bere fans batek baino gehiagok esango zuen, ño, nola ikasi duen inglesa gure printzipek . Bideoak [...] 2010/03/25 - 21:51:04\nAdam Green da aspaldian oso gustora entzuten dudan musikaria. Oso ondo sartzen zait. Estilo ezberdinak jorratuaz kanta ederrak egiten dituen personajea. 2010/03/03 - 22:15:03\nOstegun-gizena, katakumea eta ni\nOstegun-gizenean, Egoki tabernan, begi bat Tuteran eta bestea Maulen nituenean, mingainak ohi baino gehiago pisatzen zuenean eta neskaz inguraturik ligatzeko presto nintzenean, katakumea eta koadrila agertu ziren. Katakumea, Led Zeppeling zale izanik, taldearen bikaintasuna eta Hard Rock-ari buruz kalakatu (toma Euskitze) zidan. Beti ere bere ironi eta alukeri ukituarekin. Esan beharrik ez dago inguruko uso guztiak [...] 2010/02/17 - 20:20:02\nOtsailak 14, San Valentin, agian urteko egun kasposoenetako bat? Agian. Baina bada maitasunean kasposidadeaz haratago bizirik. Hona hemen abesti sensual eta erotiko bat, 1969-an Jane Birkin & Serge Gainsbourgen eskutik ezagun egin zen abestia. Goxoa. Goxoa Jane Birkin, abesten eta hantzika. Zoragarria. Ezin dira sentimendu gehiago hemen azaldu 2010/02/14 - 03:29:05\nYoutube-k eman didan aukera, adina edo zirkustantziegatik ikusi ezin izan ditudan gustoko hainbat taldeen imagina izatea izan da. Horietako bat litzateke The stranglers talde bikaina. Hona hemen beraien hasieretako abesti ezagunenetako baten bideo bat eta benetan bitxia izan zen kontzertu bateko beste bideo bat. Bigarren bideo honetan nabaria da ingle brasildarrak artean modan jartzeke zeudela. 2010/02/07 - 23:17:01\nJohnny Cash izan da u-torrent-en bidez lortu dudan azken artistetako bat. Hain zuzen bere man in black, the very best diskoa. Eta honerako Bob Dylan-ek idatzia den eta berarekin abesten duen abestia jarri nahi dizuet. 2010/01/29 - 02:06:01\nAsko-asko matte dudan nexka txiki batek lau urte bete ditu gaurko honetan. Gure Loreak. Berarentzako Belle and sebastien taldearen abesti bat jartzea pentsatu dut. Abesti goxo eta alai bat, talde honetan hain ohikoa den horietako bat. Berak nahiago luke Pirritx, Porrotx eta Marimotots-en abesti bat, baina autoan nahikoa entzuten ditut. Urte-askotako politte. 2010/01/19 - 22:45:02\nHelburu bat jarri dut aurtengo urterako, Patxi Lopez-ek urte bukaerako hitzaldian izan zuen arreta hobetzea. Badakit azkenaldian ez dudala atarramentu handirik postak idazterakoan, baina berak, dituen baliabide guztiekin, izan zuen ikuslegoa %0-koa izan zela ikusirik, saiatu beharra dagoela pentsarazi dit. Helburu handiei begiratzeko urtea da hau. Hasteko har ezazue Pearl Jam-en azken diskoko abesti bat. 2010/01/13 - 00:46:01\nMusika eta sentimenduak\nGaur, inguruko batek izan duen galera bati erantzun beharrean aurkitu naiz. Beharrean diot ze honelako konpromezuak sekula ez dira ongi-etorriak. Lagunarekin egin dudan aldia, aldi korrektoa izan da. Baina autoan sartu naizenean, Wilco-ren Airline to Heaven abestia jarri eta nire baitan tristura, lagunarekiko elkartasuna, berari lagundu nahia, aurrera egin beharra bezalako sentimenduak [...] 2009/12/23 - 00:51:02


DBH4koen AGURRA - Floreaga Salestar Ikastetxea - Azkoitia\n2011 17 ekaina Idazlea: Zezilio Iruzkina idatzi\n12:00etan elkartu gara On Bosco antzokian DBH4koen agurra ospatzeko.\nOspakizuna izan da, alaitasuna, urduritasuna, poza, pena, irribarreak, malkoren bat, abestiak, bideoak, argazkiak, opariak eta batez ere ESKER ONA!\nUrte asko Floreagan, une batzuk gaziak, eta asko gozoak.\nEkitaldia Pedagogi Zuzendaria den Koldoren hitzekin hasi da. Ikasturtean zehar ondo egindako lanaz hitz egiteaz gain, opor onak opa dizkigula esan digu, DBH 4 bukatu dutenenei ere egin dizkie hitz batzuk.\nOndoren ikasturteko argazki bilduma izan dugu ikusgai. Hau bukatu denean hasi da DBH4koen festa. Hasiera ezin hobea trikitixa doinuz, segidan beraiek aste honetan grabatutako bideoa. Bideo horretan irakasleen eta beraien iritzi, oroitzapen, anekdotak jaso ditugu. Ondoren etorri dira tutoreei, irakasleen ordezkari gisa, eman dizkieten opariak. Ondo prestatutako eskutitzak, benetan hunkigarriak! Koldori, ikastetxeko ordezkari gisa, taldeko argazkia eman diote.\nKantuarentzat ere izan dugu tartea, euskal kanta bat moldatu eta denok kantatzeko moduan pantailan izan dugu letra. Globoak eta alaitasuna ere izan dira.\nEta bukatzeko… Floreagan egin duten ibilbidea erakutsi digu bideo batek. Bat baino gehiago hunkituta!\nBertan ziren irakasleak pozik, DBH 1, 2 eta 3ko ikasleak ere gustura (urte batzuk barru beraien txanda izango da), eta nola ez ba, DBH4ko ikasleak “harro” beraiek prestatutako ekitaldi-jaialdi-ospakizuna oso-oso ondo atera delako. Ondo egindako lanak horixe dakar, harrotasuna eta poza.\nHartu atseden eta ondo baino hobeto pasa oporrak! Merezi duzue eta!\nBideoak zioen bezala: ONDO IZAN eta TXINTXO IBILI!\nBideoak floreaga.eus-eko BIDEOEN atalean daude. Youtuben, Floreagako kanalean, ere ikus daitezke\nArgazkiak: Juan Inazio\nAtalak: DBH, Orokorra Etiketak: agurra, azkoitia, floreaga, hezkuntza, ikastetxea


"Pandemiak gabeziak utzi ditu agerian, bai eta elkartasuna ere" - Nafarroako Hitza “Pandemiak gabeziak utzi ditu agerian, bai eta elkartasuna ere” – Nafarroako Hitza\n“Pandemiak gabeziak utzi ditu agerian, bai eta elkartasuna ere”\n2020, apirilak 17 Elkarrizketak 388\nZaharrak dira koronabirusaren eraginez hil diren gehien-gehienak. Hainbatek salatu dute, ordea, lehentasuna ematetik urrun, bigarren mailako gaixotzat hartzen dituztela. Oneka Emakume Pentsiodunen Elkarteko kidea da Ana Sarobe (Arantza, 1948), eta uste du urteetan egindako akatsak azaleratu dituela krisiak.\nNola bizi duzue koronabirusaren krisia adinekoek?\nArgi dago, orokorrean, birusaren mehatxua handiagoa dela guretzat. Adituek hala diote: adinean gora goaz, eta horrek arrisku taldean kokatzen gaitu. Gainera, jendea beldurtzen ari da datuak ikusita, bistan baita adintsuak direla gehienak hildakoen artean.\nKrisia hasi zenetik, maiz izan dira adinekoak mintzagai. Besteak beste, entzun izan da adin batetik gorakoak ez dituztela ZIUan sartuko. Zer iritzi duzu?\nUlertezina iruditzen zait. Adinak ezin du definitu norbaitek ospitalera joateko eskubidea duen ala ez. Edozein pertsonari bermatu beharko litzaioke behar bezalako arreta jasotzeko eskubidea, adinean mugarik jarri gabe, baina ez dago baliabide nahikorik, eta, horrelakoetan, ematen du adinekoak sobran gaudela.\nUste duzu osasun sistemak gutxietsi egiten zaituztela?\nAskotan hala iruditzen zait, eta lotsagarria da. Ezagun bati osasun etxe batera lagundu behar izan nion behin, eta beste batek zentro jakin batera joateko gomendioa egin zidan, argudiatuta zentro horretan “zaharra izan arren” oso ongi tratatuko zutela. Baldintza guztietan izan beharko luke horrela!\nZer deritzozu zahar etxeetan gertatzen ari denari?\nOso egoera zailean daude zahar etxeetan bizi diren asko. Adinekoak dira ia denak, noski, eta horien artean, gainera, emakumeak dira gehienak, gehiago bizi omen garelako. Azken finean, denak elkarren ondoan bizi direnez, arrisku handiagoa dute edozein gaitz harrapatzeko. Badakit bisitak debekatu dituztela hori eragozteko, baina ez dakit hori neurri egokia den.\nBermatu beharko litzateke bisitak jasotzeko eskubidea?\nEgoitzetan bizi direnentzat, familiakoen edo lagunen bisitak pizgarriak izaten dira askotan, eta inor ikusi ezinik egoteak asko zailtzen du positibo izatea itxialdiak iraun bitartean. Horregatik uste dut komenigarriagoa litzatekeela, galarazi ordez, bisitei eustea, behar adina segurtasun neurri eskatuta, jakina. Uste dut badagoela modua arduratsuak izan eta pertsona horiek maite dituztenekin harremanetan jarraitzea ahalbidetzeko. Bestela, bakarrik egonda, are gogorragoa da guztia psikologikoki.\nUste duzu aldatu dela heriotzaren inguruko ikuspegia adinekoengan?\nHein batean, uste dut baietz. Ikusita gaur egun zer baldintzatan egin behar diren hil ondoko ekitaldiak, edo, hobeki esanda, nola gauza gehienak ezin diren egin segurtasuna dela eta. Baina okerrena ez da hori: gogorrena da badakigula jende asko bakarrik ari dela hiltzen, inor ondoan ez duela. Hori oso tristea da, eta beldur hori buruan dute askok.\nOro har, esanen zenuke itxialdia gogorragoa dela adinekoentzat?\nBaliteke, baina uste dut jakin dugula egoera berri honetara moldatzen. Lehenago hainbeste egiten ez genituen gauzak egiteko ere ari gara aprobetxatzen. Esaterako, inoiz baino gehiago hitz egiten dugu telefonoz. Gainera, buruan izan behar ditugu itxialdia guk baino baldintza okerragoetan bizi dutenak ere.\nAdibidez, preso daudenak, eta zer esanik ez espetxeetan gaixorik dauden horiek. Bestalde, gure etxeak nolakoak diren, eta zenbat bizi garen elkarrekin, horrek ere baldintzatzen du konfinamendua. Badira gela txiki bakar batean bizi behar duten familia handiak, edo etxean tratu txarrak jasaten ari diren emakumeak ere bai. Gu baino okerrago bizi dira horiek guztiak, eta ezin gara horiez ahaztu.\nHainbat herri eta auzotan zaintza sare solidarioak sortu dituzte, batik bat adinekoei laguntzeko. Zer iruditzen zaizkizu?\nOso lan ona egiten ari dira; hori iruditzen ari zait, behintzat, gurean daudenak ikusita. Historikoki, Euskal Herrian erakutsi izan dugu badakigula auzolanean funtzionatzen, eta orain ere ikusten ari gara. Eskaini didate laguntza sare horietatik, eta, oraingoz behar izan ez badut ere, eskertzekoa da horrelakoak eskura edukitzea. Krisi egoerek gizarte baten gabeziak agerian uzten dituzten bezala, elkartasunerako gaitasuna ere azaleratu egiten da halako egoeretan.\nEta zein dira gabezia horien adibide?\nEgoerak baliabiderik gabe harrapatu gaitu. Azken urteotan sistema publikoan egin diren murrizketek zer eragin duten ikusi da orain. Dena pribatizatzen aritu dira, eta orain ohartu gara sistema publikoan dugunarekin ez dela aski horrelako gaitzei aurre egiteko.\nAditu askok aurreratu dute krisi hau amaitutakoan krisi ekonomiko sakon batean sartuko garela. Nola eragingo die horrek pentsiodunei?\nDenek pairatuko ditugu ondorioak, eta ikusi beharko dugu estatuak nola banatzen duen bere esku duen dirua; baina guk gure aldarrikapenei eutsiko diegu. Osasun zerbitzu publikoak indartu ditzatela eskatzen jarraitu beharko dugu, eta zaintza ere aintzat har dezaten galdegiten. Krisi honetan garbi ikusten ari gara arazoak konpondu gabe jarraitzen duela. Hasieran, adibidez, umeek eskolara joateari utzi ziotenean, aitatxi-amatxiek zain genitzan nahi zuten, baina gero ohartu ziren ez zela komeni, adinekoak arriskuan jartzen zituelako erabaki horrek. Denak ongi gaudenean, ez da hainbeste nabaritzen zaintza lanetan dagoen arazoa, baina gauzak okertzen direnean, orduan bai ikusten dugula falta.\n« Sekula hiltzen ez diren arrosak\nKonfinamenduaren mende »


barren.eus - Hobi komunetan zeuden 27 pertsonaren gorpuzkinak hobiratu dituzte Olasoko Duintasunaren Kolunbarioan\nHobi komunetan zeuden 27 pertsonaren gorpuzkinak hobiratu dituzte Olasoko Duintasunaren Kolunbarioan\nArgitaratua: 2017-01-30 13:08\nEusko Jaurlaritzak sustatutako lehen kolunbarioa inauguratu dute gaur Elgoibarko Olaso hilerrian. Hainbat agintarik eta elkartek hartu dute parte ekitaldian, Jaurlaritzako lehendakari Iñigo Urkullu buru zutela. Hobi komunetan zeuden 27 pertsonaren gorpuzkinak hobiratu dituzte banan-banan Duintasunaren Kolunbarioan.\nInaugurazio ekitaldiko argazki-bilduma\nGerra Zibilean desagertu ziren eta identifikatzerik izan ez diren pertsonen gorpuzkiak edo identifikatuta dauden arren senitartekoek bertan atseden hartzea erabaki duten pertsonenak dira gaur Olasoko hilerrian dagoen Duintasunaren Kolunbarioan hobiratu dituztenak.\nElgoibarko alkate Ane Beitiak eman dio hasiera ekitaldiari, eta ohorezko aurreskua dantzatu eta gero, hasiera eman zaio 27 pertsona horien gorpuak lur emateari. Pertsona horietako 25 identifikatu gabekoak dira. Euskadiko historia- eta memoria-elkarteetako kideek eta aurkitu zituzten udalerrietako ordezkariek eraman dituzte guztiak. Udalerri hauetan aurkitu zituzten gorpuak: Arrasaten, Andoainen, Azkoitian, Elgetan, Elgoibarren, Legution, Lemoan, Mañarian, Mutrikun, Gaubean, Zaldibian eta Zigoitian.\n27 pertsona horien memoria ohoratuta, Gerra Zibilean askatasuna eta demokrazia babesten desagertu ziren pertsona guztiak gogoan ditugula adieraz du Iñigo Urkullu lehendakariak. Elgoibarren gaur inauguratu den kolunbarioa, bere berbetan, beste urrats bat da memoria historikoa berreskuratzeko bidean. Eta urrats hori elkarteen, zientzialarien eta erakundeen arteko elkarlanaren emaitza da. Lehendakariak bide horretan lan egiten jarraitzearen aldeko deia egin du, "batasuna baita pertsona horien memorian eskain dezakegun aintzatespenik eta erreparaziorik onena". Ildo horretan, Urkulluk esan du Gerran desagertu ziren pertsonak injustizia kriminal baten biktima izan zirela, eta haien familiek sufrimendu bidegabea jasan dutela. Espazio hori ahanzturatik memoriarako urratsaren edo iluntasunetik argitarako urratsaren ikurra dela erantsi du lehendakariak.\nAranzadi Zientzia Elkarteko zuzendari Paco Etxeberriak ere hartu du hitza. Gorpuak lurpetik ateratzeko prozesua zein izan den azaldu du, eta labur-labur argitu du ateratako gorpuen kasuistika.\nEkitaldiari amaiera emateko, bertaratuek lore eskaintza egin dute Duintasunaren eskulturaren oinean.


newtek / #15 / elkarrizketa / “Industry 4.0: Fabrikazio adimentsua”\n“Industry 4.0: Fabrikazio adimentsua”\nEberhard Abele irakasle ingeniari doktorea, Alemaniako Darmastadt-eko Unibertsitate Teknikoko Ekoizpena, Teknologia eta Makina Erreminta Kudeatzeko Institutuko zuzendaria\nEberhard Abele irakaslea Alemaniako Darmastadt-eko Unibertsitate Teknikoko Ekoizpena, Teknologia eta Makina Erreminta Kudeatzeko Institutuko zuzendaria da, non ekoizpen-teknologia berriak ikertzen dituen talde baten buru baita, eta “Industry 4.0” paradigma berrian aditua da. Elkarrizketa honetan, Abele irakasleak azalduko digu zertan datzan paradigma berri hori eta zer abantaila dituen industriarako.\n1.- Ekoizpen-teknologia berriak ikertzen modu esklusiboan diharduten 70 ingeniariko talde baten buru zara Darmstadt-en. Zergatik da giltzarria Europako industriarentzat I+G+Baren aldeko apustua egiteko ahalegin hori?\nIndustria-lehiakortasuna lotuta dago merkatu gero eta globalagoetan lehiatzeko enpresek duten gaitasunarekin. I+G+Ba elementu giltzarrietako bat izango da herrialde industrializatuentzat.\nEkoizpen-teknologia berriak garatzea, haiekin produktu berriak –eta, horrez gain, kostuetan eta kalitatean aurrerapenak– lortzeko, gainditu beharreko erronka giltzarrietako bat izango da lehiakorra izan nahi bada. Industriaren sektorearentzat berrikuntza teknologikoak eta sistema berritzaileak garatuz, gure institutuak lehiakortasuna indartzen lagunduko du gure eskualdearen, Alemania osoaren eta, oro har, Europaren ekonomian. Gure ikerketa-jardueren helburua gure gizarte industrialaren garapen ekonomikoa sustatzea da, baina beste alderdi batzuk alde batera utzi gabe, hala nola ongizate soziala eta ingurumenarekiko bateragarritasuna.\n2.- Testuinguru horretan, indarra hartzen ari den eta zu aitzindaria zaren kontzeptuetako bat Industry 4.0 da. Zer da zehazki, zer lehia-abantaila izan ditzake Europako ekonomiarentzat, eta zein dira haren etorkizuneko erronkak?\nGoi-mailako teknologiako estrategiari lotutako eta Alemaniako gobernuak diseinatutako proiektu batetik sortu zen “Industry 4.0” terminoa, eta fabrikazio adimentsua izatea du helburu. Hona hemen Industry 4.0 kontzeptuaren oinarrizko lau alderdiak:\nInteroperabilitatea. Sistema ziberfisikoek (hau da, pieza-etxeak, mihiztatze- eta produktu-estazioak), pertsonek eta fabrika adimendunek Gauzen Interneten bidez eta Zerbitzuen Interneten bidez komunikatzeko duten gaitasuna.\nBirtualizazioa. Fabrika adimendunaren kopia birtual bat, sentsoreek (prozesu fisikoen jarraipena egiten dutenak) emandako datuak fabrika-eredu birtualekin eta simulazio-ereduekin konektatuz sortzen dena.\nDeszentralizazioa. Fabrika adimendunetan instalatutako sistema ziberfisikoek erabakiak modu autonomoan hartzeko duten gaitasuna.\nDenbora errealeko gaitasuna. Datuak biltzeko eta analizatzeko eta prozesu horretatik ondorioztatutako edozein emaitza berehala emateko gaitasuna (Big Data).\nOrain arte, kudeaketa-gaietan espezializatutako hainbat institutuk eta aholkularitzak azterketa ugari egin dituzte Industry 4.0ren eraginari eta haren ikuspegi ugariei buruz. Baina industriaren sektoreak orain eskatzen ditu soluzioak! Benetan zer eragin izan lezake Industry 4.0k produktibitatean, kalitatearen hobekuntzan eta malgutasunari buruzko aurrerapenetan?\nErronka horrek informatikaren eta ekoizpen-ingeniaritzaren alorren arteko lankidetza-maila handiagoa eskatzen du, baina, horrez gain, indartu egin behar dira mundu akademikoaren eta industriaren sektorearen arteko loturak ere.\nHain zuzen, badaude jada Industry 4.0ren adibide on batzuk gaitasun horiek dituzten makinetan oinarrituak: hutsegiteak aurreikusten eta mantentze-lanen prozesuak martxan jartzen dituzte edo logistika antolatu bat modu autonomoan martxan jartzen dute, ekoizpenean ustekabeko aldaketak gertatuz gero behar bezala erantzuteko.\n3.- Karrerako zati handi bat ikerketa-zentroetan eman duzu, hala nola PTWn edo Fraunhofer-en, baina industriaren eremuan ere esperientzia handia duzu; esaterako, Bosch eta Stihl erreferentziako enpresetan aritu zara. Zure iritziz, zer balio erantsi ematen diote gaur egun zentro teknologikoek enpresari, eta zer etorkizun du harreman horrek?\nI+G+Bko proiektuak aztertzean, oro har esan daiteke erronka, oraindik ere, zera dela, ikerketa-institutuetan lan egiten duten gazte ikertzaileen sormena eta ideia berritzaileak industrian maneiatzen diren prozesu eta merkatu-ezagutzekin konbinatzea.\nAskotan, ikertzaile gazteak ez dira jabetzen zer konplexua den ekoizpen-sistema bat. Gutxietsi egiten dute abiadura faktoreak industrian duen garrantzia, eta prozesu edo berrikuntza batek behar duen sendotasuna. Alde izugarria dago unibertsitatean prototipo bat sortzearen eta benetan berritzailea den produktu baten artean.\nHori horrela, eta zientzialari profesionalak eskuratu nahi dituzten EAEko zentro horiei dagokienez, abantaila garrantzitsua izan daiteke ikerketan eta bezeroarekiko harremanetan nolabaiteko jarraipen bat lortzea.\nNire iritziz, zentro teknologikoen sare garrantzitsua du Euskadik: ikerketa bikaina egiten dute, eta industriaren sektoreari soluzio teknologiko baliotsuak, ezagutzaz gainera, ematen dizkiote.\nIkerketa-zentro horien eraginkortasuna (bete edozein herrialde industrializatutan bezala) haien lankidetza-mailaren mende dago. Nola lor daitezke sinergiak? Nola parteka daitezke azpiegiturak?\nGai horri dagokionez, oso adibide positiboa dago Euskadin: Zientzia, Teknologia eta Berrikuntzaren Euskal Sarea (ZTBES) sortu izana, haren helburua baita eskualdean efektu sinergikoak sortzeko gai den azpiegitura bat garatzea.\nBeste adibide positibo bat IK4 Aliantza Teknologikoak sustatutako nazioartekotze-alderdiarekin lotuta dago. Zentro teknologikoen arteko aliantza bat da. Banaka kudeatzen diren arren, proiektuak garatzen elkarlanean aritzen dira, eta azpiegiturak partekatzen dituzte.\n4.- Alemania, zalantzarik gabe, Europaren motor industriala da, eta Industry 4.0n erreferentea. Handik, nola baloratzen da herrialde txiki baina industria-tradizio handikoek, hala nola Euskadik, egiten duten apustua beren sarea Industry 4.0ren bidez berritzeko?\nBerrikuntzak Industry 4.0ri dagokionez egin dezakeen ekarpena dela eta, bereizi egin behar dira erabiltzaileak eta sistema- edo soluzio-hornitzaileak. Soluzio-hornitzaileez ari garenean, ETE-ei buruz eta, jakina, eragile handiei buruz ari gara, hala nola SIEMENS eta SAP.\nAlemanian, enpresa txikiek ere fase goiztiar batean bereganatu dute Industry 4.0; horri esker, hazi egin dira, eta Industry 4.0ren funtzionamenduari eta eskaintzen dituen gaitasunei buruzko ezagutza-maila ona lortu dute.\nEnpresa guztiek jabetu behar dute Industry 4.0 joko-arauak aldatzen ari dela automatizazioak informazioaren teknologien munduarekin bat egin ahala, eta ulertu behar dute beren barne-eragiketetarako zer onura izan ditzakeen.\nIntegrazio-prozesu bat hasia da, eta onuragarria izango da mota guztietako enpresentzat: enpresa handi, txiki edo independenteak, tresna-fabrikatzaile edo-hornitzaileak, ekipo-langileak edo fabrika-integratzaileak.\n5.- Azken urteotan, IK4-TEKNIKERekin lankidetzan aritzeko aukera izan duzu. Lankidetza horri buruzko xehetasun batzuk emango dizkiguzu, eta adieraziko diguzu norantz bideratuko den etorkizunean?\nBai, noski. Askotan egon naiz IK4-TEKNIKERekin harremanetan, ideiak partekatzeko eta proiektuetan kolaboratzeko. Hamarkada bat baino gehiago daramagu Abiadura Handiko Mekanizazioari buruzko biltzarra (High Speed Machining) elkarrekin antolatzen.\nHaren indarguneetako bat beti izan da kualifikazio handiko langileak izatea bikaintasun teknologiko handi batez lagunduta, zeina IK4-TEKNIKERek duen espezializazio-maila garrantzitsuaren fruitua baita. Laborategi-azpiegiturari dagokionez, berriz, munduko ikerketa-zentro lehiakorrenetako eta ospetsuenetako bat da.\nEnpresekin ditugun harremanetan, joera bat dago: bezeroek berek "Leihatila bakar bat"en modura definitzen duten soluzioa nahi dute. Hau da, bazkide bat nahi dute, garapen- eta industrializazio-prozesu osoan haiekin egongo dena.\nLitekeena da IK4 Aliantza Teknologikoak efektu sinergikoak sortzea. Alde batetik, ikerketa-zentro batek behar duen espezializazio-maila handia eskain dezake, eta, bestetik, aukera eman dezake ikerketa-taldeen arteko lankidetza-maila handiak soluzioak sor ditzan bezeroarekin egiten den berrikuntza-prozesu osoan zehar.\nIndustry 4.0: “Jasangarritasuna” kasua\nIndustry 4.0: “Product as a service” kasua\nIndustry 4.0: “Smart gailuak” kasua\nIndustry 4.0: “Time to market” kasua\nIndustry 4.0: “Manufacturing 4.0” kasua\nLubrication Management antolatzaile: Transformadoreen ustiapen optimoa eta fidagarria\nIK4-TEKNIKER partaide: Makina-erremintaren Espainiako biurteko azoka, 29.a\nLUBMAT 2016 batzarra: 2016eko ekainaren 7tik 8ra bitartean\nLubrication Management antolatzaile: Makinen lubrifikazioari buruzko ikastaro aurreratua\nLubrication Management antolatzaile: Mantentze-lanetarako eta fidagarritasunerako olio-analisi aurreratuari buruzko ikastaroa\nSmart Asset Management soluzioak\nAukera berriak konexio berrietatik abiatuta\nZer da 4.0 industria?


Mikel Valdivielso: «Korrikalarien babesa jasota, berretsi egiten da gure erabakia» : Goierriko Hitza\nMikel Valdivielso: «Korrikalarien babesa jasota, berretsi egiten da gure erabakia»\nEhunmilak antolakuntzako kideetako bat da Mikel Valdivielso. Ekaitzaren ondorioz, Ehunmilak eta Goierriko Bi Handiak lasterketak bertan behera uzteko erabakia hartu behar izan dute.Zein momentutan erabaki zenuten G2H eta Ehunmilak probak bertan behera ...\nEhunmilak antolakuntzako kideetako bat da Mikel Valdivielso Valdi. Ekaitzaren ondorioz, Ehunmilak eta Goierriko Bi Handiak lasterketak bertan behera uzteko erabakia hartu behar izan dute. Zein momentutan erabaki zenuten G2H eta Ehunmilak probak bertan behera uztea? Badakigu horrelakoak edozein urtetan gertatu daitezkeela, eta gertatzen direnean ondo erantzuten jakin behar da. Gure buruan aukera hori oso erreala zen. Bagenekien gure mugak non zeuden, eta muga Aralar zen. Horretaz gain, ekaitzak uste baino askoz ere bortitzagoak izan ziren, egoera asko-asko-asko okertu zen. Bagenekien erokeria zela Aralarren sartzea. Bide alternatiboak ere markatuta genituen baina ez zen irtenbidea; Aralar goiko partea libratuko genuen baina Etzegaraten eta Lizarrustin trumoia eta kazkabarra ari zuen. Segurtasuna bermatzea da zuen helburu nagusia. Dudarik gabe. Baina ez korrikalariena bakarrik; boluntarioena ere bai. Eta ikusleena ere bai; badakigu horrelako lasterketek zein jende multzo mugitzen duten eta bagenekien Aralarren ikusleak zeudela. Korrikalariei nola komunikatu zenieten? Larraitzera Andoni Zubeldia eta biok joan ginen, momentuz, larrialdiko egoera han genuelako. Baina aldi berean Hernioko eta Madarixako ekaitzen jarraipena egiten ari ginen. Artean parteak ez ziren txarrak eta horregatik erabaki genuen, printzipioz, Azpeitian EHM neutralizatzea. Baina Larraitzen geundela, G2Hko korrikalariak iritsi eta parte meteorologikoa entzun ondoren, erabaki zen proba bertan behera uztea. Korrikalari guztiak ados zeuden. Etxekoek eskertu dizuete. Bai, beraiek izan ziren lehenengoak lasaitasun aurpegia jarri zutenak. Baina momentu oso triste bat izan zen, urte guztian egindako lanaren ondorioaren saria jaso nahi duzuna. Erabakia zuzena izan zen. Ez daukat inolako zalantzarik. Erabakia hartu genuenean, oso lasai joan nintzen Larraitzera, banekielako zuzena egiten ari ginela. Korrikalarien aldetik jaso dugun babesa jaso eta gero, oraindik ere, berretsi egiten da erabakia, hori zela bide bakarra mundu guztiaren segurtasuna bermatzeko. Segurtasun planak ondo funtzionatu zuen. Aurretik prestatua zegoen, zerbait inprobisatu behar izan zenuten… Horrelako proiektu batean inprobisazioari dena ezin diozu utzi. Baina egia da, nahiz eta jakin gertatu daitekeela, pentsatzen duzula sekula ez dela horrelakorik gertatuko. Nahiz eta gehiengo batean antolatuta eduki, momentu jakin batean laguntza deialdia egitea, jendeak erantzun zuen bezala erantzutea… momentukoa izan zen. Gure buruetan beti dago eskenatoki okerrena, eta eskenatoki okerrena da pasa den ostiralean gertatu zena. Ikusi da erantzuteko gai izan ginela, aurretik oso lan garrantzitsu bat eginda dagoelako. Boluntarioei, Gurutze Gorriari, Goierrialdea autobusei esker, egoera ondo bideratu zen. Urtero bezala, boluntario guztiek erakutsi dute proiektu honen parte handi bat direla eta maite dutela proiektu hau. Bestela, Larraitzen ikusi ziren egoerak ez ziren ikusiko: bakoitza bere auto partikularra eskainiz lokaztuta zeuden korrikalariak jaisteko… Gurutze Gorriaren portaera azkar hori…, eta Goierrialdea autobusak; goizeko ordu horietan ohetik atera eta hiru autobus martxan jarri zituen. Denei eskerrak eman beharrean gaude. Korrikalari guztiei finisher txamarra eman diezue. Bai. Azken batean, lasterketa bukatzeko ilusioa guk «lapurtu» genien eta pentsatzen genuen egokiena zela gure protokoloarekin jarraitzea. Badakigu ez direla sailkapen errealak, baina momentu horretako sailkapena hori zen. Finisher txamarra ere korrikalari guztiei eman zaie, eta uste dut horrek ere, antolakuntzaren alde zerbait esan nahi duela. Pasatutakoa pasatuta, denak gustura gelditu dira. Guzti honetatik ere zerbait ikasiko dugu, eta hurrengo urteetara begira oraindik ere prestatuago egongo gara. Egoera zailenetan eta lasterketa erabat okertzen denean, hor ere demostratu behar dela antolakuntza bat ondo saretuta dagoela, antolakuntza sendoa dagoela, oinarri sendo batekin. Nik uste dut lan oso on bat egin genuela, baina aurretik lan oso on bat eginda zegoelako. Zurrumurruak ere izaten dira horrelakoetan. Datorren urterako dortsalak gorde egingo zaizkie korrikalariei? Horretaz ez dago ezer ere ofizialik. Gainera guk, printzipioz gure politikarekin jarraituko dugu. Edizioa hemen bukatzen da eta hurrengo edizioa beste kontu bat izango da. Dena den, ez dakit hurrengo edizio bat egongo den. Hamabost egun barru hausnarketa egingo dugu eta balorazio orokorra eginda gero, aurrera egin nahi baldin bada, babesletza bilatu behar da. Egia da, ekonomikoki aurten asko sufritu behar dugula. Hori guztia kontuan hartuta, eta erabakitzen baldin bada hurrengo edizio bat egongo dela, orduan plazaratuko dira antolakuntzaren erabakiak, baina beti aurrera begira, ez atzera begira.


Ostalaritzari laguntzeko bost neurri proposatu ditu EH Bilduk - Noticias de Gipuzkoa\nOstalaritzari laguntzeko bost neurri proposatu ditu EH Bilduk\nUdal Gobernuak tabernari eta merkatari txikiekin "gabeziak eta akatsak" egin dituela uste du koalizioak\n– n.g. 13.11.2020 | 01:27\ndonostia – Ostalariekin eta saltoki txikiekin "Eneko Goiak egin dituen akatsak eta gabeziak konpontzeko" neurriak proposatu zituen atzo EH Bilduk. Besteak beste, Markel Ormazabal eta Olaia Duarte zinegotziek salatu zuten alkateak esan duela terrazen eta hondakinen tasak ez dizkietela kobratuko, "baina, egun beretan, martxoa-maiatzean atzeratutako zergak kobratu dizkie".\nEkonomia Suspertzeko Planaren bigarren faseak merkataritzara eta ostalaritzara milioi bat euroko lagun-tzak bideratuko dituela ere kritikatu zuten, "lehen fasean baino %33 gutxiago", egoerak "okerrera egin duenean".\nEH Bilduk egindako proposamen zehatzak bost dira: lehena, itxita dauden bitartean tasak eta zergak ez kobratzea eta edukiera murriztapenak egon direnean ere proportzionalki kobratzea. Lokalen alokairuen prezioak murriztu ahal izateko bitartekari lanak egiteko ere eskatuko dute.\nBestalde, kontziliaziorako lan-poltsa sortzea proposatu dute, hiriko etxeetan, garbiketa lanetan zein pertsonen zaintzan lan egiteko.\nKontsumorako bonoak ere proposatu dituzte, AESen bidez gestiona-tzen diren hainbat behar (etxetresna elektrikoak erostea, adibidez) hiriko merkataritza sustatzeko bonoen bidez kudeatzeko. Azkenik, tokiko kontsumoa suspertzeko martxan dagoen kudeaketa publikoko banaketa (Txiten egitasmoa) indartzea nahi dute, baita kooperatibagintza sustatzea ere, etxez etxeko zerbitzuen enpresa berriak sortzen laguntzeko.\n"Diru publikoa herriarentzat" lemapean manifestazioa egingo dute bihar Oñatin.\nXabier Lizardi Literatura Sariaren edizio berria martxan da.


Koloreek antiojoak jantzi, eta poesia irakurri zuten\nHitzaren itzala erakusketa\nMargo biziz jantzi zuten Gernikako kultur etxea otsailaren 25ean. Hitzaren itzalak erakusketa zabaldu zuten egun hartan, eta horrela egongo da, koloretan zabalik, martxoaren 24ra arte. Imanol Larrinaga pintorearen akuarelak ausartu egin dira ariketa zaila egiten: poesiaren itzalak kolorea duela erakusten. Inaugurazioarekin antolatu zuten errezitaldiaren aurretik hitz egin genuen erakusketaren sortzaileekin.\nHitzaren itzalakImanol Larrinaga\nMarkak hautsi ditugula oraingoan ere. Bitoriano Gandiagarenak. Bai bai, Gandiagarenak. Berandu konturatu: Hitzaren itzalak erakusketaren egileak elkarrizketatu, Gernikako kultur etxetik irten eta autorako bidean. Orduan okurritu zaigu, Gandiagak bere liburu batean Hiru gizon bakarka jarri bazituen, guk, batere ahaleginik egin gabe, jarri ditugula lau. Bakarka eta kamera-grabagailuen tribunal aurrean. Zailagoa, gainera, ez baitira edozelako lau gizon. Poetak dira hiru; bestea margolaria: Juan Ramon Makuso, Aritz Gorrotxategi eta Pello Otxoteko dira lumaren esgrimariak. Isipuaren artistak Imanol Larrinaga du grazia. Lauren elkarlana, aipatutako erakusketa. Eta zer erakutsiko eta, poesiaren izerdia koloretakoa dela. Tira, Larrinagak azalduko dizue hobeto: “Nire estiloaren ezaugarri bat izango da, behar dut kolorea. Poema hauek irakurtzerakoan koloreen bila nenbilen momentu guztietan”.\nBilaketa horretatik sortu dira horman eskegitako lanak. Idazle bakoitzaren bost poema hartu eta akuarela bihurtu ditu Larrinagak. Teknikaren zergatiaz itauna egin, eta apustu estetikoa izan dela azaldu du; Makusok, Gorrotxategik, Otxotekok gai “esentzialak” lantzen dituztela ikusirik egindako apustua. Poeta bakoitzak bere arnasa du, estiloa, erritmoa, gaiak, baina zerbaitek batzen ditu. Zer edo zerk batu behar zituen haien poemetatik abiatuta egindako margolanak ere. Eta Larrinagak ikusi zuen garbi “zer” horrek behar zuela izan ura. “Posibilitatea neukan egiteko arkatzez, olioz, collage-az, grabatuz... Ura zergatik? Poema baten antzera diseinatu dezakezulako estruktura bat; baina poema batek ematen dituen irudiak beteta daude ñabarduraz eta iradokizunez, eta hori ere jasotzen du irakurleak; orduan, nik urarekin estruktura margo dezaket, baina gura dut urek eurek, libertatez, joatea ñabardurak egiten, koadroari ere emateko bestelako irakurketa bat”.\nAdos: poemak dauzkazu, bere estruktura, ñabardura, eta iradokizunekin; baina liburu barruan, dena da zuri gaineko beltza. Letrak beltzak, orriak zuri. Nola demontre atera du pintoreak horietatik aretoan ikusten ari garen udaberri hau? Imanol Larrinagak dio idazle bakoitza kolore batzuekin lotzen duela. Makuso da beltza eta morea; Gorrotxategi, urdina eta horia; Otxoteko, arrosa eta berdea. Eta kolore bakoitzak badu, margolanetan, bere sinbologia. Beltza hiria da Larrinagaren paletan, morea gizakia; urdina Greziako itsasoa, horia mitologia, jainkoen kolorea; arrosa da goizalba; eta maitasunaren paisaia, berdea.\nBaina lehengai horiekin ere, oso zabalak dira aukerak. Larrinagari esan diozu koadro gehienak iruditu zaizkizula abstraktuak, baina jo duela figuraziora ere. Nabarmen ageri dela bale bat, urdina, Aritz Gorrotxategiren poema baten ondoan; nabarmen ageri den bezala Pello Otxotekoren poema baten aiekan kikara bete kafe. Baina pintoreak erantzun dizu horrelako lan batean ez duela desberdintzen bata (figurazioa) eta bestea (abstrakzioa). Eta zergatik; hori ere azaldu dizu: “Pentsatzen dut, eta pintoreok nahiko barneratuta daukagula uste dut, errealitatea geuk egiten dugula gauzak ikustean. Errealitatean dauden formak, teorian, infinituak dira. Batzuk figuratibo moduan hartzen ditugu, beste batzuk abstraktu moduan. Baina niretzat, orban bat jirafa bat bezain figuratiboa izan daiteke. Zer gertatzen da? Jirafak ikusten ohituta gaudela, orbana ez; orduan, hori sorpresa modura hartzen dugu”.\nProiektuaren beste aldearen iritzia jakiteko ordua da, poetena. Zer sentitu dute koadroak ikustean? Jakin al dute, irudia ikusi eta berehala, zein akuarelatan zegoen bakoitzaren poema? Azken finean: konforme al daude Imanol Larrinagak beraien testuetatik abiatuta egin duen lanarekin? Ez zaie asko kosta erantzutea: bai. Ez da elkarrekin topo egin duten lehen aldia, eta bistan da, ez zuten errepikatuko aurrekoetan ere gustura geratu izan ez balira. Larrinagak egin zituen Juan Ramon Makusoren Hiri gorazarre (Elea, 2006) liburuko margoak; baita Aritz Gorrotxategiren Zaldi hustuak (Erein, 2007) eta Pello Otxotekoren Goizalbaren argitaneko (Erein, 2007) azaletako irudiak ere –Otxotekok anekdota: bere liburuko azalean gaizki eskegi zuten koadroa nonbait, horizontalean, bertikalean beharko lukeena–.\nJuan Ramon Makusok sentsazio berria izan du lana bukatuta aretoan ikusi duenean. Bozetoak baino ez zituen ikusi orain arte, eta akuarelak amaituta ikustea, ondoan poema bakoitzarekin... Uste du orain koadroak hitzei itsatsita geratu direla, hitzen benetako itzala direla ekimen honi esker. “Harrigarria da Imanolek nola plasmatzen dituen hitzak” esan du, eta atzetik esplikatu du pintoreak beraiekin lana nola egin duen, zergatik den diferentea koadroak lehen aldiz ikustea, ala sortze prozesutik ezagutzea: “Nik margoak egin dituenean entzun ditut bere azalpenak ere, eta ez ditut ikusten begi arruntekin”.\n“Telonero” sentitzen da Aritz Gorrotxategi erakusketan. “Hemen batez ere Imanolen lana dago: oso polita izan da berak gure poemak margo bihurtzeko tentazio hori aurrera eraman izana. Bozetoak erakutsi zizkigun, eta oso gustuko izan genituen”. Dena dela, Gorrotxategiren Zaldi hustuak liburuak berezkoa du arte plastikoekin harremana: Eduardo Chillidak materialetaz egindako gogoeta batzuk erabili zituen, besteak beste, liburuko zaldiak, egurrez, lurrez, euriz, eraikitzeko. “Ez dakit pinturarekin baino zor handiagoa ez ote daukan eskulturarekin, baina beharbada Imanoli baliagarria izango zitzaion”.\nHiru idazleei kontzeptuetara jotzeko grina nabari zaiela nabarmendu du Otxotekok; beharbada, hori dela elkar lotzen dituen haria. Eta ezaugarri horrek ere eragingo zuela, ziurrenik, margolanetan. Kontzeptu horiek maiz konplexuak izaten baitira, eta halakoak dira aretoko lan asko ere: kolore ugari, ustekabeko formak, oraindik hedatzen, hazten ari direla diruditen pintura bizidunak. Otxotekoren poemek maitasunaz hitz egiten dute, eta uste du xamurtasuna transmititzen dutela Larrinagak erabili dituen koloreek. “Sekulako inpaktua izan da koadroak ikustea: edertasuna agerian jarri du Imanolek”.\nElkarrizketatuak estuasunetan jarri nahi bukatzeko, eta erronka mahai gaineratu diegu: poesia margolan nola bihurtzen den ikusi dugu erakusketa honetan, hitzak itzala baduela, alegia. Baina pintorea bezain ausartak al dira poetak? Asmatuko lukete Imanol Larrinagaren koadroetatik abiatuta poesia idazten, demagun Itzalaren hitzak izena eramango lukeen erakusketa bat antolatzeko? Estuasunetan jarri nahi, eta ezin. Lau hauek edozertarako prest daude, bakar batek ez du ezetz erantzun.\nImanol Larrinagari aipatu diogu ez dugula askotan ikusten horrelakorik: idazleak eta pintoreak, bakoitza beraien koadrilarekin ibiltzen dela, gutxitan sortzen direla horrelako ekimen transbertsalak –behinola modan egon zen hitza erabiltzearren–. “Ez dut uste hau gauza berria denik; agian ez da proiektu itxi modura presentatu, baina artearen historian askotan elkartu izan dira pintura eta poesia”.\nAgian arrazoi du pintoreak: ez da gauza berria poesia eta margoa uztartzea. Askok egin dute hori lehenago. Bai, egia. Sarreran aipatu dugun Hiru gizon bakarka, kasurako, Jorge Oteizaren irudi batek lagunduta argitaratu zen. Ez da berria. Diziplina bakoitza bakarka ere askok egin izan dute lehenago. Mila koadro, mila poema. Berria dena, beti izango dena, ondo egindako lana da. Eta lau gizon hauek, elkarrekin ala bakarka, ondo egiten dute lan. Hori eskertuko du erakusketa ikustera hurbiltzen denak, lagunekin badoa ala bakarka, hitzaren itzalpera etzatera.\n2019ko urrian Gironako istiluetan atxilotutako bi gazteak aske utzi dituzte


Errenteriako Udalaren erantzuna Udaltzaingoko CCOO sekzio sindikalak egindako adierazpenei | Herribizia\nErrenteriako Udalaren erantzuna Udaltzaingoko CCOO sekzio sindikalak egindako adierazpenei\nUdal komunikabidea 2019-01-15 | 0\nErrenteriako Udalak desegokitzat jo du herritar batek jasandako erasoa erabiltzea errebindikazio sindikal bat egiteko\nErrenteriako Udala ez da inoiz izan Udaleko sindikatuen prentsa oharrak edo adierazpenak erantzutearen aldekoa, uste baitu eztabaida horiek Udalaren barruan dauden negoziazio-mahaietan konpondu behar direla. Nolanahi ere, Udalak kontsideratzen du bereziki desegokia dela duela astebete eskas herritar batek jasandako erasoa erabili eta aprobetxatu izana guztiz sindikala den errebindikazio bat egiteko. Horiek horrela, adierazpen horiei erantzun behar diela uste du.\nUdaltzaingoko CCOO sekzio sindikala auzoko poliziaren figuraren aurka mintzatu da, segurtasun-plan bat behar dela esan du eta baieztatu du Udaltzaingoaren barruan ez dagoela behar adina kide. Adierazpenetan, espekulatu egiten du, inolako oinarririk gabe, haien ustez horrek guztiak herritarren segurtasunaren gainean duen eraginean.\nHasi gaitezen lehenengo kritikarekin, duen garrantzia kontuan hartuta. 2011n egindako hauteskundeen ondoren, Udalak Udaltzaingoaren jarduteko eredua aldatu eta hobetzearen aldeko apustua egin zuen. Ordura arteko polizia ereduaren arabera, agenteak ibilgailuan sartuta egoten ziren esku hartzeko deia jaso arte. Kexa zegoen herritar gehienen aldetik, kalean udaltzain faltagatik.\nIkerketa prozesua egin eta erreferentziazko beste tokiko polizia batzuekin kontrastatu ondoren, auzoko poliziaren figura jarri zen abian. Figura hori ez du Errenteriako Udalak asmatu, beste tokiko polizia batzuetatik ekarri zen eredua. Eta, horretarako, Udalak plantillan zeuden plaza huts batzuk bete zituen, era horretan kide kopurua handituz.\nHelburua prebentzioa bultzatzea da. Eta, jakina, kontzeptu diferentzia bat dago CCOOren eta Udalaren artean; izan ere, lehenengoek eskatzen zaienean baino esku hartu nahi duten bitartean, Udalaren helburua da delitua saihesteko jardutea. Auzoko agenteak ez du modu erreaktiboan jardun behar, proaktiboan baizik. Harremanak izan behar ditu herritarrekin, informatu egin behar ditu, eta beti egongo da patruila bat, bi kiderekin edo beharrezkoak direnekin, behar izanez gero esku hartzeko. Eredu horrek hainbat esku-hartze arrakastatsu ekarri ditu, CCOOk erakutsitako erresistentzia gorabehera.\nHelburu hori betetzeko, Errenteriako Udalak Herritarren Segurtasunerako Kontseilua jarri zuen abian (esan liteke EAEn bakarretakoa dela). Kontseilua Ertzaintzak, Udaltzaingoak, udal departamentuek eta gizartearen alorrean lan egiten duten eragile batzuek osatzen dute. Xedea du segurtasunari erantzutea ikuspegi integral batetik. EHUrekin diagnostikoa egin zen eta segurtasunerako ekintza plana idatzi zen, dagoeneko inplementatzen hasi garena. Hortaz, badugu segurtasun plan bat, CCOOk esaten duenaren aurka.\nEta Errenteriako segurtasun plan orokorra izateaz gain, Udalak badu segurtasun alorretik ahulen diren herriko guneetan eragiteko esku-hartze plan bat. Plan horrek dagoeneko ekarri ditu eta oraindik ere ekartzen ari da hainbat esku-hartze, hala nola poliziaren presentzia kalean, argi gehiago jartzea kaleko leku arriskutsuenetan, eta koordinazio handiagoa Ertzaintzarekin. Duela gutxi planteamendu horren berri eman zaie Juan de Olazabal kaleko bizilagunei eta Iztietako auzo-elkarteari eta Iztietan lan egiten duten beste eragile batzuei.\nEta, azkenik, Udalak are gehiago handiagotu du Udaltzaingoaren kide kopurua. Bi ofizialorde izatetik lau izatera pasatu gara, eta, une honetan, TAOren publifikazioa dela-eta, 18 agente (11 plaza berri) formazioa jasotzen ari dira Arkauten eta udan hasiko dira lanean Errenterian. Eta CCOOren gustukoa ez bada ere, poliziaren eredu prebentiboa sustatzeko izango da, delitua saihesten duen polizia eta segurtasunaren gainean modu integralean jarduten duena.\nAmaitzeko, TAOren kontrolarekin segurtasunean zaintza orduak murrizten direla dioen salaketaren inguruan, dagoeneko esanda dago 11 agente berri kontratatu direla TAOren publifikazioaren ondorioz eta, txosten teknikoen arabera, zerbitzu horrek 3,5 kide baino ez dituela behar.\nSegurtasuna da gizarteak zein Udal honek duten erronka handienetako bat, alkatetza nork eskuratzen duen alde batera utzita, eta uste osoa dugu bide honetatik lortuko dugula herritarrek askatasun osoz gozatu ahal izatea herriko kale guzti-guztietan.\nErrenteriako LGTBI herritarren errealitateei buruzko diagnostikoa martxan jarri du Errenteriako Udalak\nArgazkigintzari lotutako bi ikastaro monografiko antolatu dituzte Xenpelar Tailerretan


Taules eta La Garnacha antzerki taldeek 2019 Max Afizionatuarekin bat egingo dute\nTaules eta La Garnacha antzerki taldeek 2019 Max Afizionatuarekin bat egingo dute 03/mai./2019\nHamarkadetako ibilbide eta eskarmentuarekin, Estatu mailan egiten den antzerki afizionatuaren erreferentetzat jo ditu Max Sarien Antolakuntza Batzordeak\nAurten Max Afizonatuaren Saria ex aequo izango da, hau da, bi taldek bereganatuko dute era berean. Edizio berri honen erantzuleek Pinosoko Taules Teatre (Alakante) eta Logroñoko La Garnacha Teatro aukeratu ditu sari hori berori jasotzeko, izan ere, biek, hamarkadetako ibilbide eta eskarmentua ageri dute, nonbait, Estatu mailan antzerkigintza afizionatuaren erreferente bilakatuz. Lehenengoak geldiunerik gabeko lau hamarkada ospatu berri ditu, 1979an ekin baitzion. 60 muntaia ezberdin, hainbat bira Espainian zein nazioartean, Mexikotik Indiaraino, eta, denera, ehun aitorpen baino gehiago dira lan horren guztiaren fruituak. Alakanten burutu duen lan kultural dinamizatzailea ere azpimarratu dute antolatzaileek, eta, bide batez, Valentziako Erkidego osoan ere. Antzerkigintza amateurra eginik ere, konpromezu eta kalitate handiko antzezkizunak burutzen omen dituzte, ingurunean dutenari so.\nEskarmentu luzekoa ditugu ere La Garnacha Teatro errioxarrak, 1983az geroztik lanean. Logroñon bereziki eta Estatu osoan antzerkigintza afizionatuaren aitzindari, hainbat sari jaso dituzte. Proposamen serio eta landuak aurkezten dituzte eta proiektu kultural honekin orduan ekin zion lan-takde ia berak dirau oholtza zapaltzen. Egindako azpimarragarrien artean, Errioxako Haro Garnacha Antzerki Lehiaketa Nazionala abian jarri izana. Abagune hau 22. urteurrena ospatzen ari da eta bertan antzerki-talde afizionatuak ezezik, profesionalak biltzen dira. Akaso bere ezaugarrietan, Estatu mailako antzerki bilgunerik garrantzitsuenetarikoa dugu.\nEuskal ordezkaritza MAX Sarietan\nAurreko apirilaren 2an, bestalde, XXII. Max Arte Eszenikoen Sarien Antolakuntza Batzordeak lehiatuko diren 19 kategorietarako finalistak aditzera eman zituen. Urtero lez, SGAE Fundazioak antolatzen ditu honako sari hauek eta helburua Espainia mailan Antzerki eta Dantzan diharduten profesionalen talentuari bultzada ematea da, baita sasoian diren ikuskizunak sustatzea ere.\nFinalisten artean badago euskal ordezkaritzarik. Batetik Gorakada taldearen Ulisesen bidaiak Haur, gazte eta familientzako ikuskizun Onenari eutsiko dio. Bestetik, Klemark Espectáculos Teatrales bi sari irabaz lezake The opera locos ekoizpenari esker: Musika edo lirika ikuskizun Onena edo eta Jantzi diseinu Onena (Tatiana de Sarabia). Ikuskizun bi hauetik harago, Kukai eta Ertza dantza-taldeek badute ere izendapenik. Lehenak Koreografia Onenari (Sharon Fridman) eta Dantzari Onenari (Eneko Gil) eutsiko dio Erritu lanarekin. Aldiz, bigarrenak, Musikagintza Onenari (Hanna Borja), La teta de Janet lanarekin.\nSGAE Fundazioa Estatu mailan Arte Eszenikoen esparruan ematen diren saririk garrantzitsuenatariko hauen antolatzailea dugu eta sari-emaria Valladolideko Calderón Antzokian izango da, datorren maiatzaren 20an. Lehian diren 19 kategoriez gain, Max Sariak ospatzen ari dira propioak zaizkion hiru sari bereziak ere mantenduz: Ohorezko Max Saria, alegia, antzerkiarekiko emandakoa edo antzerkigintzaren defentsan ageritakoa saritzen duena (Concha Velascori aurten); Max Afizionatua edo Gizarte Izaeraduna, alegia, integrazio eta protekzio sozialaren alde Arte Eszenikoen egikeran murgilduta bikainki dabiltzan talde afizionatuei zuzendutako berau; eta, Ikuslegoaren Max Saria, hots, #VotaMax izeneko online aplikazioaren bidez ikuslegoaren botua jasotzea lortzen duen ikuskizunarentzat.\n2019ko sari-emarian Gaztela Leongo Unibertsitate eta Goi mailako Irakaskuntzen Fundazioa eta Valladolideko Udala dira erakunde kolaboratzaile nagusien artean.


Euskadi Basque Country Murias taldearen kide izan nahi duzu? Egin zaitez laguntzaile! | MuriasTaldea\nEuskadi Basque Country Murias taldea laguntzaileak lortzeko kanpaina martxan jarri du, zaleak proiektuaren partaide izan eta beraien babesa eman dezaten.\nParte hartu nahi duten zaleek laguntzaile egin daitezke murias-taldea.com web orriaren bidez. Laguntzaile izateko 25€ ordaindu behar dituzke 18 urtez azpikoek eta 25€ gainerakoek. Laguntzaileek txirrindulari guztien txartelak eta taldearen kamiseta jasoko dituzte. Gainera, taldearen ekipamenduaren eta txirrindulariek erabiltzen duten bezalako bizikleta baten zozketan parte hartu ahal izango dute, beste abantaila eta eskaintzen artean.\n“Talde hau guztiok ordezkatzen gaitu eta proiektu hau aurrera segi dezan jendearen babesa behar dugu”, azpimarratu du Jon Odriozolak, taldeko kirol zuzendariak. “Zaleek ulertzen badute proiektu hau guztiona dela, aurrera jotzea errazago izango da”, dio Odriozolak. Era berean, zaleei deialdia egin die taldea bultzatu eta guztion artean lasterketa onenetan parte hartu dezakeen talde euskaldun bat lortzen laguntzeko.\nLaguntzaile egin zaitez!


Eraikuntzaren kostuak % 1,6 igo dira martxoan Euskadin - Ekonomiaren KZ\nEuskal AEko eraikuntzaren kostuen indizeak % 1,6 egin du gora 2022ko martxoan, aurreko hilarekin alderatuta, Eustatek emandako datuen arabera. Aurreko urteko hil berarekin alderatuta, kostuek % 9,3 egin dute gora.\nEraikuntzaren sektoreko kostuek % 1,2 egin dute gora hil arteko terminoetan, eta Obra zibilekoek, % 3,4. 2021eko martxoari dagokionez, prezioak % 8,6 igo dira Eraikuntzaren kasuan eta % 12,3, Obra zibilaren kasuan.\nAurreko hilaren aldean, 2022ko otsailaren aldean, lehengaien kostuek % 2,2 egin dute gora, eta eskulanaren kostuak egonkor dirau (% 0,0). Urte arteko terminoetan, lehengaien kostuak % 10,4 egin du gora, eta eskulanenak, % 5,8.\nEraikingintzaren sektoreak hil artean % 1,6ko igoera izan du lehengaien kostuan, eta Obra zibilaren kostuak, % 4,4koa. Urte arteko bilakaeran, Eraikingintzako lehengaien kostuek % 9,5 egin dute gora, eta Obra Zibilekoek, % 14,3.\nEraikuntzaren sektorean kontsumitutako lehengaien prezioetan, 2022ko martxoan 2021eko martxoarekin alderatuta, igoerarik handienak erregistratu dituztenak honako sektore hauetakoak izan dira: Petrolioa fintzea (% 60,9), Energia elektrikoa eta gasa (% 59,2 gora) eta Metalurgia (% 29,5). Prezioetan hazkunderik apalenak izan dituzten sektoreak honako hauek izan dira: Mineral ez-metalikoak (% 4,2ko igoera) eta Altzarigintza (% 4,4koa).\n← KGIren eskualdaketak lege-oinarri sendoa du, Lakuaren arabera\nEmica Solarrek energia fotovoltaiko flotatzailearen prototipoa instalatu du →\nEAEko esportazioak % 53,2 eta inportazioak % 43,2 jaitsi dira apirilean


Sendabelarrak | Online larre nekazaria | October 2019\nEtengabeko iraupena: Euphorbia txinparta (landaketa eta zainketa ezaugarriak)\nLorazain bakoitzak bere oheko landare bat bilatzen du, arreta berezia behar ez duen eta eguraldiaren baldintzak jasaten dituena. Horrez gain, garrantzitsua da landareak ez duela urtero ereinik beharrik edo birpopulatu beharrik. Iraunkor bat, hala nola, euphorbia altzairua da. Deskribapen botanikoa Euphorbia cypress (Euphórbia cyparissias latindarra) Euphorbia generoaren (Euphorbia) familia Euphorbiace (Euphorbiaceae) generoko belar iraunkor bat da.\nEzkaia: landaketa, zainketa, hazkuntza\nBelar lurrintsu txiki batek - ezkaia, alfonbra lorategiko eguzki-harri lehor eta harritsuak estaltzen ditu, aspaldidanik gizonaren arreta erakarri du. Antzinako egiptoarrek erritual helburuetarako ezkaia erabiltzen zuten. Antzinako zientzialariek (Avicenna, Dioscorides, Theophrastus) ezkaiaren propietate zoragarriak (antibirala, antifungikoa eta antibacteriano) buruz idatzi zuten.\nCalendula zaintzeko eta landatzeko aholku onenak\nCalendula landare apaingarri bat baino gehiago sendagai jotzen da. Hala eta guztiz ere, laranja-horia, lore berde baten gainean lore berde argal bat erakargarria da. Eguzkiaren egurrezko kopa bat berdin ona izango da, bai talde batean, bai landaketa bakarrean, konposizioen erdian edo marko gisa.\nCalendula nola erabiltzen den: propietate onuragarriak eta contraindicaciones\nCalendula sendabelar bat da, marigold sendagarriak ere deitzen zaio. Landareak lore laranjondo-horia loratzen du, lore-floran zeregin apaingarria dena, baina bere balio nagusia eskuragarri dauden ezaugarri erabilgarrietan datza. Herri medikuntzan, calendula-ren propietate erabilgarriak oso erabiliak dira hainbat gaixotasun tratatzeko.\nZer da zaldi harri erabilgarria\nFolk erremedioak izugarriak dira erabilera anitzeko eta aniztasunean. Arlo guztietan, lorategi edo baso guztietan, gaixotasunen aurkako borrokan eta prebenitzeko laguntzen duen zerbait aurki dezakezu. Gaur egun, zaldi-harriaren propietate onuragarriak ezagutuko ditugu, baita landare honen erabilerarako aurkako adierazpenak ere.\nUstiategien propietate erabilgarria, landare pozoitsuen erabilera arlo desberdinetan\nIbarroiak naturak sortutako lorerik harrigarrienetako bat dira. Bateraezinak dira: indarra eta ahultasuna, onura eta kalte, bizitza eta heriotza, medikuntza eta pozoia. Lore horia distiratsuak aspalditik jendea erakarri dute bere buruari. Buttercup (Ranunculus) aipatu Dioscorides (I AD mendean) bere tratatuetan. Eskandinaviarren eta eslaviarren antzinako mitoak Odin eta Perun jainkoekin loreekin lotu zituzten.\nMonardaren aplikazio eta sendatze propietateak\nMonarda lurrintsu espezie bat da, familia Gubotsvetnye landare bat da. Bere aberria Ipar Amerika da. Monarda aspalditik gozagarri eta medikuntza gisa erabiltzen da. XIX. Mendean belar hau, limoi amerikarra, limoi menda, mundu osoan ezaguna zen mundu osoan. Bergamotako belarra urtero edo erdi landare altuera eta erdi arte da.\nZer da erabilgarria verbena officinalis\nAntzinatik, verbena officinalis famatua da bere propietate onuragarriak direla eta. Celtic druidak "santua" deitu zion. Berbena sendatzaileek eta medikuek erabiltzen zuten medikuntzan. Artikulu honetan, konposizio kimikoa, verbenaren propietate sendagarri erabilgarriak, erabilerarako murrizketak, sukaldaritzan erabiltzeko, opilen bildumak eta biltegiratzeak.\nAnizak: propietate erabilgarriak, aurkako adierazpenak eta mediku-lehengaien prestaketa\nAniz urtero metroko altuera baino gutxiagoko landare bat da. Hosto zuzen eta finak dira, ertz zorrotzekin. Uztailaren hasieran loratzen da kolore zuriko bost petalo txiki loreekin, aterki-itxurako infloreszentzia txikiak osatzen dituztenak. Abuztuan landareak 3 mm-ko luzera luzea duen luzea eta usain zehatz batekin heldua da.\nGuztiak anise hazten ari denari buruz, landatzen eta "kondimentu unibertsala" zaintzen.\nAnizak usain gozo eta beroak dituen usain anitzeko landare bat da. Sukaldaritza, farmakologia, kosmetologia eta medikuntza tradizionalean oso erabilia den landarea, milioika pertsonen artean bere propietate aberatsak errespetatu ditu. Gaur egun, anizoa ia munduko herrialde guztietan landatzen da, Grezian soilik basa da.\nErramu hazien erreprodukzioa, zuhaixkak nola landatu eta hazten\nIa azafatak ia ziur asko badiaren hostoak ezagutzen dituzte, baina horietako gutxi batzuek badakite laurel hori ez dela soilik ohitura egokia, baizik eta zuhaitz eder bat ere, sarritan dekorazioetarako erabiltzen dena. Bere hazkunde eta garapenaren ezaugarri guztiak aztertzen badituzu, landare bat arrakastaz hazteko gai zaren etxean konturatuko zara.\nNola hazten gaziak lorategian, landatu eta zaintzen eremu irekian\nGazia edo chobre, piper belarra ere deitzen zaio, oso usaina, zutik, belarrean baizik 70 cm arteko erdi-zuhaixka da. Piper belarra zurtoina da morea estalita, hostoak punta zorrotz batekin, kolore berde iluna. Landareak lore oso txiki arrosa, horia edo arrosa lore txikiekin loratzen da.\nMenda eta limoi bikoitza - nola bereizten landareak\nAldiriko eremuetan eta poligono pribatuetatik gertu maiz eta limoi ixten bezalako landare lurrintsuak aurkitzen dira. Jende gehienak behin baino gehiagotan prestatu zituzten tea gisa, baina ezin duzu beti ziurtatu zein den zure landare aurrean. Antzeko itxura eta usaina dute, horregatik sortzen da nahasmena.\nMenda motak azalpen eta argazki batekin\nMenda gizakiak antzinatik erabili zuen landare oso baliotsu eta erabilgarria da. Mundu modernoan medikuntzan, sukaldaritzan, usainetan eskatzen du. Artikuluak menda-barietateei buruzko informazioa ematen du, eta horietako batzuen inguruko informazio laburra ematen da. Badakizu? The Plant List-en datu-basearen arabera, Mint generoa Luminous familiakoa da eta 42 espezie eta hibrido ditu.\nKoupena gerizpean sentiarazten duen landare iraunkorra da, hau da, lorategi lodi baten osagarri ona izan daiteke. Ibarreko Lily lorategia (bigarren izena kupeny) ezin hobea da ingurune natural batean diseinuak sortzeko, batez ere landareen hazkundearen gaitasuna azkar kontuan hartuta. Guztira, 50 kupen espezie inguru daude, eta hainbat barietate ez dira loreen kolorea eta forma bakarrik, baizik eta zuhaixka bera ere (adibidez, kupen erraldoi 120 cm altuera hazten da).\nZer da berdea sedan onuragarria, bere sendatzeko propietate eta kalte\nPatata, tomateak eta berenjena eguneroko bizitzan ezagutzen ditugun belar landareen urteko bederatzi ehun espezie dira. Talde handi honen ordezkari garrantzitsu batek iletsu beltzak dira, eta sendatzaileek sendatzaileekiko aspaldidanik ezagutzen dituzte Hippocrate-ko garaietatik, eta medikuek ere ez zaie kaltetzen.\nApainketa landare apaingarri moduan interes gutxi du, baina aspaldidanik ezagutzen den belar minak eta sendagarriak dira. Maitasunaren usain eta tarta zaporea apioa bezalakoa da. Description lovage Maiteminduta dagoen moduan, frantsesak apio faltsua deitzen diote. Landareen hostoak bikiak bezain antzekoak dira: hosto ilun eta distiratsuak, hosto zorrotzez jositako ertzekin eta hainbat zatitan banatuta.\nBarberry: konposizioa, erabilera, propietate onuragarriak eta contraindicaciones\nLorategietan eta lorategietan barberry arraroa da gaur egun. Lorezainen ez dira bereziki gogotsu zuhaixkak arantza egiteko eta guztiz alferrik egin. Barberry, bere propietate onuragarriak eta contraindications gizateriaren ezagutzen denbora luzez. Abantailen artean (gainontzeko ezaugarrietatik kalterik egin gabe - apaingarriak, zumarrak, usainak, etab.\nErrautsen propietate onuragarriak eta sendagarriak aplikatzea\nAsh - elikagaien biltegia. Herri medikuntzan, landarearen zati guztiak erabili: azala, loreak, fruituak eta hostoak. Droga, errautsak barne, gaixotasun askoren aurrean. Errauts eta bere konposizio sendagarriak deskribatzea Ash - zuhaitz altu indartsua. Hostoak puntu beltzak dituzte. Hosto bakoitzak zazpi edo txikiagoak ditu hostoak.\nZer da desberdina medikuntza eta esparrua (belardia)\nSage, edo salvia - gehien erabilgarria landare bat. Latinoa "osasuntsua" da. Medikuntzan, salvia erabiltzen da, hala nola, camomile eta calendula sendabelarrak ezagunak. Kolore urdin distiratsuak eta usain aberatsa erraz identifikatzen dira. Salbia mota asko daude, eta guztiek dute banakako propietate eta usain.\nNola landatu eta hazten catnip lorategian\nKotovnik - usain atsegina eta iraunkorra belar txiki bat. Bildotsaren familiakoa da. Kotovnik eztia landare ona da eta sendatzeko propietateak ditu. Kotovnik: landarearen deskribapena 200 espezie baino gehiago daude. Kotovnik katua - genero honen ordezkarietako bat. Beste izen batzuk ere baditu - catnip limoi edo catnip.\nCopyright 2019 \_ Online larre nekazaria \_ Sendabelarrak